
UVOD

	Dječji vrtić Palčica je smješten u centru Rovišća. Zajedničkim naporima osnivača Kristine Manjkas i Općine Rovišće, adaptiran je i opremljen prostor koji je namjenski građen, a nekoliko godina stajao je prazan. Adaptiranje i opremanje prostora izvršeno je prema novom Državnom pedagoškom standardu predškolskog odgoja i naobrazbe (NN br. 63/2008). U vrtiću je formirana jedna grupa djece u četvrtoj, petoj i šestoj godini i broji 32 djece.
	Radi neusklađenosti broja djece s Državnim pedagoškim standardom te 55 djece na listi čekanja, općina Rovišće je protekle pedagoške godine pokrenula projekt dogradnje novog dijela te rekonstrukcije postojeće zgrade. Stavljanje čitavog objekta u funkciju očekuje se tijekom ove pedagoške godine.
	Provodit će se redovni desetosatni program njege, odgoja, obrazovanja, zdravstvene zaštite, prehrane i socijalne skrbi djece predškolske dobi u četvrtoj, petoj i šestoj godini.
Također će se provoditi program predškole.
	Na funkciji ravnateljice zaposlena je Kristina Manjkas( VŠS, položen stručni ispit). U vrtiću su zaposlene i dvije odgojiteljice, a pedagoginja Ines Tomić (VSS), koja je zaposlena u dječjem vrtiću Bjelovar, vanjski je stručni suradnik.
	

USTROJSTVO RADA

	U vrtiću nam je cilj stvoriti što bolje uvjete ponudom raznovrsnih sadržaja koji djetetu omogućuju izbor u skladu s njegovim potrebama i interesima. Također se u stvaranju tih uvjeta planiramo služiti raznim strategijama:
· kontinuirano praćenje odgojno – obrazovnog rada i kvalitete života u vrtiću
· uspostavljanje što kvalitetnijih odnosa s roditeljima vezanim za odgoj djeteta u kojem obje strane imaju svoja prava i obaveze
· uključivanje i upućivanje roditelja u život u vrtiću,praćenje stavova prema vrtiću
· rad na uspostavljanju što kvalitetnije suradnje s Osnovnom školom Rovišće
· olakšavanje prelaska iz vrtića u osnovnu školu
· praćenje realizacije zadaća u svim segmentima rada te pravilno i pravovremeno reagiranje u cilju podizanja kvalitete življenja u vrtiću
· praćenje realizacije godišnjeg plana i programa
· poticanje i podržavanje međusobne suradnje radnika ,uvažavajući osobnost i kreativnost svakoga ponaosob
· timski pristup radu
· organiziranje programa sukladno čl. Zakona o predškolskom odgoju i naobrazbi (NN 10/1997.) za koje dječji vrtić Palčica ima suglasnost
· organizacija redovnih i posebnih programa
· suradnja s općinom Rovišće oko poboljšanja kvalitete predškolskog odgoja

	Nositelji programa su odgojitelji, ravnatelj te stručni suradnik kontinuirano tijekom cijele godine. Instrumenti praćenja i vrednovanja su sustavno promatranje i bilježenje, analiziranje bilješki, ankete, intervjui, razgovori.

PROGRAMI KOJI ĆE SE PROVODITI U PEDAGOŠKOJ GODINI 2019/2020.

	U vrtiću će se provoditi redoviti desetosatni program odgoja,obrazovanja,zdravstvene zaštite,prehrane i socijalne skrbi djece predškolske dobi od navršene treće godine života do polaska u školu.

Program ima suglasnost od Ministarstva znanosti i obrazovanja.
Provodit će se i  program predškole, za koji  također imamo suglasnost Ministarstva znanosti i obrazovanja.





2.1. RADNO VRIJEME VRTIĆA


Vrtić je otvoren od 6:00 do 16:00 svakim radnim danom osim subote. Vrtić ne radi u dane blagdana i praznika koji se slave na razini Republike Hrvatske.
  
2.2. GLOBALNO USTROJSTVO RADA VRTIĆA U PEDAGOŠKOJ GODINI 2019/2020.



	Početak radne godine
	01. rujna 2019.

	Završetak radne godine
	31.kolovoza 2020.

	Broj radnih dana
	249





2.3. BROJ I STRUKTURA RADNIKA


	r.b

	opis
	sprema
	broj zaposlenih
	napomena

	1.
	ravnatelj
	VŠS
	1
	Pola radnog vremena, drugu polovicu kao odgojitelj

	2.
	pedagog
	VSS
	
	vanjski suradnik

	
	
	
	
	

	3.

	odgojitelj
	VŠS
	3
	2 odgojitelja  –položeni stručni ispit i 1 pola radnog vremena

	4.
	računovodstveni servis
	
	
	po ugovoru

	5
	kuhar
	KV
	1
	

	6.
	spremačica
	
	
	Nepuno radno vrijeme od 8 sati tjedno


















2.4. RASPORED ODGOJITELJICA PO ODGOJNIM SKUPINAMA

-mješovita odgojna skupina:
    Kristina Manjkas VŠS,položen stručni ispit
Iva Ivančević VŠS , položen stručni ispit
Ksenija Murić VŠS,položen stručni ispit
	Napomena: u odgojnoj skupini zaposlena su tri odgojitelja uz suglasnost osnivača, kako bi se poštivao broj sati rada odgojitelja u skupini te se postiglo što veće preklapanje.


2.5. RAZRADA TJEDNE SATNICE ODGOJITELJA

	NEPOSREDAN RAD
	SATI
	OSTALI POSLOVI
	SATI

	Neposredan odgojno obrazovni rad s djecom u odgojnim skupinama
	28.5
	Planiranje,pripremanje valorizacija
	5,5

	
	
	Suradnja s roditeljima
	1

	
	
	Radionice i odgojiteljska vijeća
	0.5

	
	
	Individualno i kolektivno permanentno stručno usavršavanje
	1.5

	
	
	Svečanosti,izleti,ostalo
	0.5

	
	
	pauza
	2.5

	ukupno
	28.5
	ukupno
	11.5

	UKUPNO 40 SATI



Svi djelatnici u vrtiću dužni su sukladno Zakonu o radu u punom radnom vremenu ostvariti 40 sati rada tjedno.
Tijekom godine pratit će se realizacija ostalih poslova:
· -Knjiga pedagoške dokumentacije odgojne skupine
· -Imenik
· -evidencija o prisutnosti djece
· -evidencija o stručnom usavršavanju odgojitelja
2.6. RAZRADA TJEDNE SATNICE RAVNATELJA

	
R.B.
	
ŠTO?
	
SATI

	
1.
	
Ustrojstvo rada
	
7

	
2.
	
Materijalni uvjeti
	
2

	
3.
	
Njega i skrb za tjelesni rast i zdravlje djece
	
2

	
4.
	
Odgojno- obrazovni rad
	
18,5

	
5.
	
Permanentno usavršavanje
	
2

	
6.
	
Suradnja s roditeljima
	1,5


	
7.
	
Suradnja s vanjskim ustanovama
	1,5

	8.
	Rad organa upravljanja
	1

	9.
	Godišnji plan
	1

	10.
	Razvojna djelatnost
	1

	11.
	pauza
	2,5

	
	UKUPNO
	40 SATI





3. MATERIJALNI UVJETI


Najmom namjenski građene zgrade i kupnjom odgovarajuće opreme ostvarili smo preduvjete za otvaranje ustanove. Objekt se sastoji od sobe dnevnog boravka ,sanitarnog čvora za djecu, garderobe, izolacije, kuhinje, hodnika i natkrivene terase. U radu s djecom koristit će se sva raspoloživa oprema i pomno odabrana didaktička sredstva.
Vrtić je okružen prostranim dvorištem, smješten je u mirnom dijelu mjesta i okružen je obiteljskim kućama.

Djeci je također osigurano:
· -dovoljan broj stolova i stolica
· -ležaljke za dnevni odmor
· -dječje svlačionice

Potrošni materijal za redoviti rad s djecom osiguravat će se cijele godine u optimalnim količinama.

Uz to, dječji vrtić raspolaže s:
· -opremom za rad kuhinje
· -opremljenim sanitarnim čvorovima posebno za odrasle
· -svlačionicom za osoblje
· -opremljenim predprostorima
· -opremom za vanjski prostor


4. NJEGA I SKRB ZA TJELESNI RAST I ZDRAVLJE DJECE


Programi zdravstvene zaštite djece, higijene i pravilne prehrane ostvarivat će se sukladno programskoj orijentaciji Ministarstva zdravstva Republike Hrvatske.
U programu rada ustanove posebna pozornost posvetit će se zdravstvenoj preventivi, skrbi i praćenju rasta i razvoja djece. Svako dijete će posjedovati zdravstveni karton i na taj način osigurat će se evidencija zdravstvenog stanja svakog djeteta. Nizom preventivnih mjera radit će se na sprječavanju mogućnosti prijenosa infekcija među djecom. Svi radnici su obvezni obavljati redovite zdravstvene preglede (higijensko-sanitarni pregledi) sukladno važećim propisima.

Obroci će se pripremati u kuhinji vrtića. Pri izradi jelovnika ćemo se držati preporuka i smjernica novih Prehrambenih standarda za planiranje prehrane djece u dječjim vrtićima.

Radnici Dječjeg vrtića (SVI) imaju obvezu u sklopu redovitih programa odgojno-obrazovnog rada s djecom, osobitu pozornost posvetiti odgoju djece u odnosu na čuvanje, zaštitu i unapređivanje čovjekova okoliša. Vrtić će samostalno, ali i u suradnji s roditeljima, drugim vrtićima, tijelima uprave i lokalne samouprave, djelovati u cilju oplemenjivanja radnog prostora i okoliša vrtića, ljepote i ekološki čistog izgleda mjesta u kojem živimo.




	CILJ
	POSTUPCI
	NOSITELJI
	DINAMIKA

	osigurati kvalitetnu
prehranu, te osigurati da 
vrijeme i način uzimanja
obroka odgovara djetetovim 
potrebama i navikama
	· planiranje i prilagodba jelovnika
dobi djece
· poštivanje stvarne potrebe djeteta
za unošenjem hrane i tekućine
· poticanje osamostaljivanja i
samoposluživanja
· poticanje usvajanja kulturno-
higijenskih navika
· upotreba adekvatnog pribora
· analize opaženog
	kuharica, ravnateljica,
odgojiteljice
	tijekom cijele godine

	osigurati provedbu dnevne 
izmjene aktivnosti
i odmora
	· osigurati djetetu san i odmor prema stvarnoj potrebi
· osigurati ugodan ležaj i posteljinu te prikladnu odjeću
· osigurati povoljne mikroklimatske uvjete (čist i prozračen prostor
	odgojiteljice, spremačica
	tijekom cijele godine

	uključivanje što većeg broja djece u specifične aktivnosti kretanjem i tjelesno vježbanje
	· osigurati siguran i kvalitetan boravak na zraku, uz poticajne aktivnosti
· svakodnevno provoditi tjelesno vježbanje i ostale tjelesne aktivnosti koje imaju za cilj očuvanje zdravlja
	odgojiteljice
	tijekom cijele godine

	Osiguranje i unapređivanje higijene unutarnjeg i vanjskog prostora
	· omogućiti djeci boravak u čistom i zdravom okružju
· jačanje ekološke svijesti
· poticanje navika pospremanja igračaka, opreme i pribora nakon korištenja
	odgojiteljice, ravnateljica, spremačica
	tijekom cijele godine

	praćenje rasta i razvoja djece
	· antropološka mjerenja i pravovremeno otkrivanje odstupanja
· informiranje roditelja o rezultatima provedenih antropometrijskih mjerenja te o zdravstvenom stanju djeteta
· sistematski pregled zubi
	
odgojiteljice



stomatolog
	jednom godišnje-listopad 2019.


prema potrebi

jednom godišnje- ožujak 2020.





5. ODGOJNO-OBRAZOVNI RAD


Pri planiranju odgojno - obrazovnog rada kao osnovne ciljeve postavili smo: očuvanje tjelesnog i mentalnog zdravlja djece, poticanje cjelovitog razvoja te svih njegovih funkcijskih sposobnosti i mogućnosti u skladu sa suvremenim znanstvenim spoznajama, zakonitostima djetetovog razvoja i njegovim stvarnim mogućnostima, pomoći cjelovitom razvoju osobnosti djeteta, kvaliteti njegova života te osobito poticati stvaralačke mogućnosti djeteta vodeći se Programskim usmjerenjem, 1991.

-razvoj društvenosti, suosjećajnosti i samokontrole
-cjeloviti oblici opažanja i imaginacije
-razvoj govora 
-senzibilitet za glazbu, poetsku riječ te različite oblike umjetničkog izražavanja

Povoljniji cjelokupni razvoj djeteta zahtjeva:
-što veću povezanost obiteljskog i izvanobiteljskog odgoja
-što čvršću suradnju roditelja i stručnjaka
-posebice sudjelovanje roditelja u životu i aktivnostima djece u svim oblicima izvanobiteljskog odgoja

Vodit ćemo se idejom humanizma koja uvažava dostojanstvo djeteta i usmjerena ja na njegov pozitivni identitet. Poruke koje šaljemo djeci bit će usmjerene na to da je dijete vrijednost samo po sebi koja se prihvaća u svoj svojoj osobnosti, a također kao član obitelji s njenim osobitostima i sustavom vrijednosti.
Unapređivat ćemo svoju pedagošku praksu uvažavajući i prenoseći prava koja su izražena u Deklaraciji o pravima djece (UN-1959.)

Sadržaji programa, stručno – pedagoški rad s djecom, dnevni odmor, broj obroka, aktivnosti djece prilagođeni su normativima u Republici Hrvatskoj te Državnom pedagoškom standardu i naputcima Ministarstva znanosti i obrazovanja.

Pri provođenju aktivnosti posebno ćemo raditi na poticanju emocionalne topline kod djece, samostalnosti, suosjećajnosti te suradnje.
U kvalitetnoj i poticajnoj okolini dijete razvije različite vrste djelatnosti i aktivnosti (prema Programskom usmjerenju).

-životno praktične i radne
-raznovrsne igre
-druženje i društveno –zabavne
-umjetničke 
-raznovrsno izražavanje i stvaranje djeteta
-istraživačko - spoznajne aktivnosti 
-specifične aktivnosti s kretanjem

Osnovna uloga vrtića u odgoju predškolskog djeteta je da pridonosi povoljnom cjelovitom razvoju djeteta, njegove osobnosti i kvaliteti njegova života. Opći, otvoren i fleksibilno postavljen program djetetovog odgoja kojim se svakom djetetu moraju osigurati povoljni uvjeti za razvoj i zadovoljavanje:

-osnovnih tjelesnih potreba i čuvanja djetetovog života i zdravlja
· 	osigurati djetetu kvalitetnu i zdravu prehranu, omogućiti mu nesmetanu igru u poticajima raznolikoj okolini, tjelesnim aktivnostima utjecati na morfološki status djeteta, povišenje funkcije krvožilnog i dišnog sustava s težištem na funkcionalnom prilagođavanju, usavršavati prirodne oblike kretanja (puzanje, hodanje, trčanje, skakanje, provlačenje, penjanje, guranje, vučenje, potiskivanje, bacanje, hvatanje, dizanje, nošenje, kotrljanje, kolutanje), obavezno omogućiti djeci svakodnevni boravak na zraku (tjelesne aktivnosti, šetnje, boravak u prirodi), povećavati otpornost organizma na nepovoljne vremenske utjecaje


-potrebe za sigurnošću, nježnošću i ljubavlju roditelja i odgojitelja
· 	omogućiti djetetu da se osjeća sigurno, da djeluje puno samopouzdanja, razvija pozitivnu sliku o sebi
· razvijanje osjećaja pripadnosti i privrženosti svojoj obitelji, skupini u vrtiću pa i širem okruženju
· u svakom trenutku jasno davati na znanje djetetu da je voljeno, prihvaćeno i zbrinuto, kako u obitelji, tako i u dječjem vrtiću - od odgojitelja, djece i drugih ljudi i ako u određenom trenutku nešto ne može, ne zna izvršiti, ubrzo će to moći, da raste i razvija se i da u određenom trenutku treba prihvatiti određena ograničenja

-potreba za raznolikim poticajima, bogato i fleksibilno organiziranom okolinom
· 	razvoj samostalnosti i kompetencije - poticati težnju da pokuša učiniti samostalne radnje, osobito one koje rezultiraju zadovoljavanjem njegovih potreba, održavanjem reda i čistoće.

-potreba za uzajamnom komunikacijom koja predstavlja osjetljiv i aktivan odnos odraslog i djeteta.
· 	pružiti priliku djetetu da iznese svoje mišljenje, ideju, prijedlog i to ravnopravno razmatrati u daljnjem radu


Konkretizacija zadaća prema razvojnim područjima obuhvaća:
SOCIO-EMOCIONALNI RAZVOJ
· doživljaj uspjeha u aktivnosti iz rezultata, a ne na osnovi usporedbe s drugima
· atmosfera sigurnosti, prihvaćanja i zadovoljstva
· odrasli treba biti model prihvatljivog izražavanja svih emocija
· u situacijama koje izazivaju ljutnju odložiti zadovoljenje želje
· razvijanje navika procjenjivanja situacije te prikladne  i promišljene reakcije
· pronalaženje zamjene za željenu stvar ili igračku
· sloboda za istraživanje i eksperimentiranje
· aktivnosti koje dijete preuzima na vlastitu inicijativu
· razvoj pozitivne slike o sebi kroz pitanja djetetu što misli je li nešto dobro napravilo
· razvoj pozitivne slike o sebi na osnovu toga koliko su bolji nego prošli put, a ne od nekoga
· prepoznavanje i verbalno izražavanje emocija
· razvoj vještina prihvatljivog izražavanja emocija
· razne socijalne igre-jasno postavljanje granica prihvatljivog i neprihvatljivog ponašanja iz objašnjenje zašto je to tako na djetetu razumljiv način
· razvoj vlastitog repertoara ponašanja ( i po modelu)
· prorada emocionalnih iskustava putem simboličke igre
· razvoj empatije
TJELESNI I PSIHO-MOTORNI RAZVOJ
· svakodnevni boravak na svježem zraku i šetnje
· usavršavanje prirodnih oblika kretanja i spretnosti
· razvoj fine motorike (škarice, kuglice, miješanje, umetanje…)
· razvoj složenih motoričkih vještina (ljuljanje, hodanje po crti-gredi, vožnja tricikla…)
· prekoračivanje, hodanje po kružnoj liniji, poskakivanje na jednoj nozi, skok u vis, dalj, dubinu, provlačenje…
SPOZNAJNI RAZVOJ
· stjecanje iskustava svim senzornim putovima
· stjecanje pojma količine baratanjem stvarnim količinama
· davati i tražiti objašnjenja i obrazloženja
· razvoj dječje radoznalosti  (odgovarati na „zašto“, zajedno s djetetom tražiti odgovore)
· stjecanje što više različitih iskustava o svijetu koji ga okružuje
· upoznavanje i svojstva raznih materijala (pijesak, drvo, papir, glina, voda…), kao i raznih predmeta (tuljci, kutije, trake, plastične čašice, bočice…) 
· mjerenje, vaganje, uspoređivanje, prelijevanje, sortiranje, brojanje
· uočavanje sličnosti i različitosti
KOMUNIKACIJA I STVARALAŠTVO
· ispravan govor
· pričanje i prepričavanje doživljenog (u konkretnim i zamišljenim situacijama, sa slikovnim materijalom i bez njega)
· razvoj slušne diskriminacije glasova, bogaćenje rječnika
· razvoj osjećaja za ritam, uočavanje rime, vježbanje strategija zapamćivanja
· razvoj predčitačkih vještina (razvijati i vježbati glasovnu osjetljivost, razvijati razumijevanje prijenosa govora u tekst, razvijati i vježbati glasovnu analizu i sintezu)
· buđenje interesa djeteta za pisani tekst, uočavanje smjera čitanja…
· likovno istraživanje i eksperimentiranje
· opisivanje i obrazlaganje onoga što radi likovnim materijalom
· uočavanje pojedinih elemenata crteža i njihovo povezivanje u cjelinu
· praćenje ritma pokretima
· slušanje i opisivanje glazbe
· osjećanje i izražavanje ritma, prepoznavanje melodije, tempa i dinamike
· sviranje jednostavnim instrumentima, pjevanje (samo i u skupini)
· stvaranje i improviziranje pjesama i pokreta
· likovno izražavanje osjećaja na temelju poslušane glazbe

5.2. PRAĆENJE I VREDNOVANJE PROGRAMA

Stručna dokumentacija o Programu će se voditi prema koncepciji pedagoške dokumentacije (NN br. 83/2001). Uz propisanu dokumentaciju, u vrtiću će se čuvati i dodatna dokumentacija, kao što su foto- i video zapisi, mape s radovima djece, suradnja s roditeljima i sl. Program će pratiti odgojitelji u suradnji s pedagogom. Praćenje će se odvijati kroz promatranje djeteta u igri, u interakcijama s odraslima i drugom djecom, anketnih listića, upitnika, analize sadržaja dokumentacije…
Kako bi se Program unapređivao i kako bi mu se mogla poboljšati kvaliteta, a isto tako i kvaliteta rada odgojitelja i stručnih suradnika, potrebno je Program vrednovati. Vrednovanje provode također odgojitelji u suradnji s pedagogom. Elementi na temelju kojih će se vršiti vrednovanje dobivat će se iz dnevnika rada, iz instrumenata praćenja Programa te iz procjene i samoprocjene odgojitelja i stručnog suradnika. Kod vrednovanja pozornost ćemo usmjeriti na vrednovanje ostvarivanja uvjeta za provedbu razvojnih zadaća

Jednom tjedno, uglavnom četvrtkom, održavat će se timsko planiranje aktivnosti i poticaja za slijedeći tjedan, uz poštivanje dječjih želja i interesa. Jednom mjesečno će se sustavno provoditi zajedničke diskusije i refleksije na kojima ćemo analizirati i planirati kvalitativne pomake:
-proučavanje konteksta i procjene dostignute razine unapređivanja odgojno-obrazovnog procesa
-djelotvorno i fleksibilno planiranje promjene i poboljšanja kvalitete života u vrtiću
-valorizacija: mjerenje i promatranje izazvane promjene odnosno poboljšanje kvalitete života 
Na kraju pedagoške godine će Odgojiteljsko vijeće, uz pedagoga, sudjelovati u sastavljanju izvješća o Programu. Izvješće će se slati nadležnim ustanovama.











5.3. DJECA S POSEBNIM POTREBAMA

	U skladu sa suvremenom pedagoškom klasifikacijom, djecom s posebnim potrebama smatraju se darovita i djeca s teškoćama u razvoju. 	Napominjemo da je, u skladu s načelom pedagoškog optimizma, manja greška prosječno dijete klasificirati kao darovito i optimalno poticati razvoj darovitosti - nego obrnuto.

5.3.1. Darovita djeca:

	ZADAĆA
	STRATEGIJA
	NOSITELJI
	DINAMIKA

	Otkrivanje darovite djece
	- koristiti dostupnu literaturu, skale procjena, sustavno promatranje i sl. postupke
	odgojitelji
pedagog
	tijekom godine

	Uvažavanje osobnosti svakog pojedinog djeteta, prepoznati i prihvatiti njegove posebnosti, poticati i optimalno razvijati individualne mogućnosti i sposobnosti djeteta
	· pristupiti djetetu da se osjeća sigurno, voljeno i zaštićeno u svojoj okolini kako bi mogao nesmetano istraživati i napredovati
· uvažavati individualne potencijale djeteta
· otvoreno komunicirati s roditeljima kao partnerima u odgoju i obrazovanju darovitog djeteta
· poticati stvaralaštvo i znatiželju darovite djece
· individualno prilagoditi oblike rada identificiranoj darovitoj djeci (pr. obogaćivanje programa, samostalni projekti, i sl.)
· omogućiti izloženost novim područjima i disciplinama
· omogućiti opsežno iskustvo u kreativnom razmišljanju i rješavanju problema
· utjecati na razvoj misaonih i stvaralačkih vještina
· povoljno utjecati na opći razvoj i razvoj samostalnosti
	odgojitelji
pedagog
	tijekom godine





5.3.2. DJECA S TEŠKOĆAMA U RAZVOJU:

	ZADAĆA
	STRATEGIJA
	NOSITELJI
	DINAMIKA

	Otkrivanje djece koja imaju teškoće u razvoju
	· procjena djetetovih teškoća
· korištenje dostupne literature, skala procjena i sl.
	ravnateljica, 
pedagog,
odgojiteljice
	tijekom godine

	Edukacijsko-rehabilitacijski rad s djecom
	· opservacija djeteta unutar skupine: praćenje ponašanja, adaptacije i socijalizacije
· poticati interakciju unutar odg. skupine na relaciji dijete – odgojitelj – djeca
· stimulacija senzomotorike
· stimulacija govora


	ravnateljica, 
pedagog,
odgojiteljice
	tijekom godine

	Suradnja sa specijaliziranim ustanovama
	ako je potrebno uputiti dijete na opservaciju i dijagnostiku u specijalizirane ustanove
	pedagoginja
	po potrebi




	Pri radu s djecom s posebnim potrebama (darovita djeca i djeca s teškoćama u razvoju) posebno ćemo cijeniti i poticati suradnju s roditeljima.





6. PERMANENTNO OBRAZOVANJE I USAVRŠAVANJE

Odgojitelji imaju obvezu individualnog stručnog usavršavanja, prateći popularnu pedagošku periodiku i časopise, obrađujući stručnu literaturu iz područja predškolskog odgoja i razvojne psihologije. Tijekom godine nastojat ćemo odgojitelje upućivati na organizirane stručne aktive na nivou županije i one koje organizira Agencija za odgoj i obrazovanje (prema katalogu stručnih skupova). Jednom mjesečno odgojitelji će se sastajati, gdje će se razmatrati tekuća problematika, dogovarati aktivnosti na nivou vrtića i provoditi stručno usavršavanje. U programu stručnog usavršavanja na nivou vrtića će se održavati komunikacijske radionice za odgojitelje i zajednički će se obrađivati stručna tematika vezana za odgoj predškolske djece.

TEME ZA INDIVIDUALNO USAVRŠAVANJE:
	Transakcijska analiza
	Pristup roditeljima 
	Razvoj pozitivne slike o sebi
NOSIOCI STRUČNOG USAVRŠAVANJA UNUTAR VRTIĆA:
-Ksenija Murić
-Iva Ivančević
-Kristina Manjkas

6.1. SKUPNO USAVRŠAVANJE – RAD ODGOJITELJSKOG VIJEĆA

	SADRŽAJ
	NOSITELJI
	VRIJEME REALIZACIJE

	Organizacija rada na početku
Adaptacija djece
Timsko planiranje za rujan
	ravnateljica
odgojitelji
	rujan

	Dogovor oko svakodnevnih poslova 
Timsko planiranje za listopad
Transakcijska analiza
	ravnateljica

odgojitelji
	listopad

	Dogovor oko svakodnevnih poslova 
Timsko planiranje za studeni

	ravnateljica
odgojitelji
	studeni

	Dogovor oko svakodnevnih poslova 
Timsko planiranje za prosinac
Pristup roditeljima
	ravnateljica

odgojitelji
	prosinac

	Dogovor oko svakodnevnih poslova
Timsko planiranje za siječanj
	ravnateljica

odgojitelji
	siječanj

	Dogovor oko svakodnevnih poslova
Timsko planiranje za veljaču 

	ravnateljica
odgojitelji
	veljača

	Dogovor oko svakodnevnih poslova
Timsko planiranje za ožujak i stručne 
Razvoj pozitivne slike o sebi
	ravnateljica

odgojitelji
	ožujak

	Dogovor oko svakodnevnih poslova
Timsko planiranje za travanj i stručne teme po izboru odgojitelja
	ravnateljica

odgojitelji
	travanj

	Dogovor oko svakodnevnih poslova
Timsko planiranje za svibanj
	ravnateljica

odgojitelji
	svibanj

	Izvješće o realizaciji Godišnjeg plana i programa u 2019/2020.
Timsko planiranje za lipanj i izrada Godišnjeg plana i programa za 2020./2021.
Dogovor oko organizacije rada u srpnju i kolovozu
	ravnateljica
odgojitelji
	lipanj




7. SURADNJA S RODITELJIMA
Dječji vrtić će posebno njegovati suradnju s roditeljima i taj rad će se sve više usmjeravati ka razvijanju partnerstva s roditeljima.
	PLANIRANI
OBLICI SURADNJE S RODITELJIMA:

	· svakodnevni razgovori odgojitelja s roditeljima u vrijeme dolaska i odlaska djece iz vrtića,
· individualni razgovori
· tematski roditeljski sastanci. Adaptacija djeteta na vrtić
· komunikacijski roditeljski sastanci u obliku radionica,
· zajedničke radionice djece, roditelja i odgojitelja ( Uskrs, Božić),
· uključivanje roditelja u neposredan odgojno-obrazovni rad,
· suradnja pri prikupljanju neoblikovanog materijala i drugih materijala i sredstava za aktivnosti
· savjetovalište za roditelje




ORIJENTACIJSKI PLAN RODITELJSKIH SASTANAKA, DRUŽENJA:
	MJESEC
	SADRŽAJ

	rujan
	Adaptacija djece na vrtić

	prosinac
	Božićno druženje

	ožujak
	Dječje potrebe

	travanj
	Teme po izboru roditelja (rezultati ispitivanja interesa)

	svibanj
	Druženje povodom Dana obitelji

	lipanj
	Druženje i priredba te oproštaj od školaraca








8. SURADNJA S VANJSKIM ČIMBENICIMA
Dječji vrtić Palčica planira ostvariti suradnju s:
	Suradnja s:
	Cilj suradnje

	Osnovnom školom Rovišće
	Unapređivanje suradnje dječjeg vrtića i osnovne škole
Posjet školske djece vrtiću
Posjet vrtića školi
Obilježavanje Dana škole
Sudjelovanje u projektnom danu „Domovina moja u tisuću boja“

	Narodnom knjižnicom „Petar Preradović“
	Stručna literatura, posuđivanje slikovnica, DVD-ova,
 obilježavanje Mjeseca knjige, Bibliobus

	 Općinom Rovišće
	Općina Rovišće sufinancira rad vrtića, administrativni poslovi, suradnja oko kulturnih manifestacija, suradnja oko unapređenja kvalitete odgojno – obrazovnog rada u vrtiću te uvjeta života i rada u vrtiću

	Stomatološkom ambulantom
	Posjet stomatologu, kontrola zdravlja zubi, prevencija karijesa

	Županijskim odjelom za javne djelatnosti

	Suradnja oko administrativnih poslova, suradnja oko raznih manifestacija

	Zavodom za javno zdravstvo

	Redovita zakonska kontrola namirnica, osoblja i higijene prostora

	Agencija za odgoj i obrazovanje
	Stručno usavršavanje, izvješće i godišnji plan i program

	Ministarstvom znanosti, obrazovanja i športa

	Nadležnost oko novih programa 

	Policijska uprava Bjelovarsko – bilogorska
	Zaštitni program – prometni odgoj, posjet policajaca vrtiću

	Pošta – ispostava Rovišće
	Posjet povodom Dana pošte

	Banka
	Posjet povodom Dana štednje




9. UPRAVLJANJE RADOM I POSLOVANJE VRTIĆA

	Dječjim vrtićem upravlja Upravno vijeće. Upravno vijeće ima pet članova – tri člana vijeća su ispred osnivača, jednog člana su izabrali roditelji i jedan član je izabran iz redova odgojitelja.
	Ravnatelj je poslovni i stručni voditelj dječjeg vrtića. Obavlja sve poslove utvrđene zakonom, Aktom o osnivanju i Statutom vrtića, predlaže Godišnji plan i program rada vrtića i slične radnje koje su zakonom propisane. Ravnateljica vrtića Palčica je Kristina Manjkas, odgojiteljica djece predškolske dobi s položenim stručnim ispitom. Upravno vijeće redovito održava svoje sjednice te sve važne podatke razmatra i donosi odluke uz suglasnost osnivača. 
Budući da smo mali vrtić, svakodnevno se sastajemo pa je timsko planiranje i suradnju moguće realizirati bez većih teškoća. 
Analizirajući protekli rad u našem vrtiću, uočeni su neki nedostaci, ali i dobre strane koje treba podržavati i razvijati i dalje.

VIZIJA:
· vrtić u kojem se dijete osjeća prihvaćeno sa svim svojim specifičnostima
· vrtić u kojem dijete može zadovoljiti svoje potrebe i imati slobodu izbora
· vrtić u kojem je dijete sretno
· poticati izgradnju partnerskog odnosa s roditeljima

PODRUČJE: -dječja prava – pravo na izbor / pravo na život u skladu s dječjim pravima; 
-socijalna kompetencija- pozitivni međuljudski odnosi i ozračje prihvaćanja u skupini

CILJ: 
· stručno usavršavanje prema području socijalne kompetencije i emocionalne inteligencije
· usavršavanje komunikacijskih vještina odgojitelj – odgojitelj; dijete - odgojitelj (poticanje na otvoreno izražavanje svojih želja, potreba i osjećaja)

·  KRITERIJI KVALITETE:
· ZAŠTO? 
Dijete ima pravo na sretno djetinjstvo
· KAKO?
Ovaj segment kriterija postiže se kroz odnose:
· Dijete – odgojitelj 
· Dijete – dijete 
· Odgojitelj – odgojitelj
· Odgojitelj – roditelj 
· ČIME? (resursi)
· Suradnja s roditeljima
· Suradnja s lokalnom zajednicom
· Timski rad unutar DV Palčica















10. PREVENTIVNI I ZAŠTITNI PROGRAMI
10.1. PROGRAM RAZVIJANJA HIGIJENSKIH NAVIKA U DV PALČICA

CILJ I ZADACI
· razvijati navike i vještine koje su važne za održavanje osobne higijene ( pranje ruku prije jela i poslije upotrebe wc-a, održavanje čistoće tijela, higijena prostora u kojem živimo i radimo)
· osigurati uvjete za rast i razvoj djeteta
· svakodnevna tjelovježba i aktivnosti na zraku
· razvijati navike pravilne i zdrave prehrane

SUDIONICI PROGRAMA
·  DV Palčica ( djeca, odgojitelji, stručni suradnici)
· Roditelji
· Lokalna zajednica ( zdravstvena ustanova,, medicinske sestre i sl.)


	Planirane aktivnosti u skupinama
	Teme i aktivnosti za roditelje
	Teme za odgojitelje

	Naše tijelo- edukativna slikovnica, izrada plakata, crtanje i slikanje uz imenovanje dijelova tijela

Razlika između spolova. Svakodnevno poticanje na pranje ruku, na unos tekućine u organizam.
Njega zubi
Posjet stomatološkoj ordinaciji

	
Tematski leci za roditelje i pisani materijali.
	 Pisani materijali i radionica koju je pripremila med. sestra.

	
Posjet pedijatra


Posjet med. sestre u skupinu, simbolička igra liječnika
	 razgovor s roditeljima,roditeljski sastanak

	Zdravstveni odgoj u dječjem vrtiću, mr. Mira Peteh, preporučena literatura

	Svakodnevno poticanje na higijenske navike.
Jutarnje tjelesno vježbanje
Boravak na svježem zraku
	
	Izrada didaktičkih pomagala od neoblikovanog materijala




10.2. SPREČAVANJE ZLOSTAVLJANJA DJECE 

CILJ: provođenje konkretnih mjera u vrtiću usmjerenih na zaštitu djece od zlostavljanja i zanemarivanja

SUDIONICI:
· obitelj
· vrtić
· okružje

	Obitelj:
	Dječji vrtić:

	
· spoznaje o razvojnim mogućnostima djece određene kronološke dobi
· razvoj roditeljskih kompetencija

	· odgojiteljsko vijeće
· specifičnosti razvojnih mogućnosti djece 
· komunikacijske i socijalne vještine 
· spoznaje o oblicima zlostavljanja i zanemarivanja djece
· zakonski akti

	Djeca:

	· prikupljeni materijal (knjižnica) kao poticaj za razgovor s djetetom
· Sila ne rješava problem!
· aktivnosti za razvoj pozitivne slike o sebi





10.3. OPASNI PREDMETI I SITUACIJE – 

CILJ: provođenje konkretnih mjera u vrtiću usmjerenih na zaštitu djece od opasnih predmeta i situacija

SUDIONICI:
· obitelj
· vrtić
· okružje
· vatrogasno društvo Rovišće

	Obitelj:
	Dječji vrtić:

	· vježbanje komunikacijskih vještina
· spoznaje o razvojnim mogućnostima djece određene kronološke dobi

	· odgojiteljsko vijeće
· specifičnosti razvojnih mogućnosti djece 
· komunikacijske i socijalne vještine 
· spoznaje o zaštiti djece od opasnih predmeta i situacija 


	Djeca:

	· interni materijal DV Palčica kao poticaj za razgovor s djetetom o opasnim predmetima (kemikalije ,zapaljivi predmet,kućanski aparati-peći…) i situacijama (opreznost prema drugim odraslim osobama, i sl.)
· „Oprez! Opasnost vreba“ – opasne situacije
· Posjeta vatrogasaca s vatrogasnim vozilom








11. MAKRO PLAN ZA PEDAGOŠKU GODINU 2019/2020


	MJESEC
	PLANIRANO

	rujan
	· Adaptacija 
· jesen u našem kraju
· prometni odgoj


	listopad
	· obilježavanje Dana kruha
· obilježavanje Dječjeg tjedna (prvi puni tjedan u listopadu)
· obilježavanje Dana glazbe
· Svjetski poštanski dan - obilježavanje
· Dan jabuke - obilježavanje
· Svjetski dan štednje - obilježavanje

	studeni
	· obilježavanje Mjeseca knjige
· obilježavanje Dana djetetovih prava – upoznavanje s dječjim pravima
· predstava u vrtiću – Čupko
· obilježavanje Sveopćeg dječjeg dana UNICEF
· priprema ljudi i životinja za zimu
· Svjetski humanitarni dan - obilježavanje

	prosinac
	· priprema i realizacija božićne priredbe
· priroda zimi
· obilježavanje svete Lucije
· sveti Nikola - obilježavanje
· paljenje adventskih svijeća
· izrada ukrasa i ukrašavanje jelke
· priprema i izrada čestitki

	siječanj
	· moje naselje, moj grad, moja domovina
· Svjetski dan smijeha - obilježavanje

	veljača
	· Zdravlje
· Svjetski dan bolesnika - obilježavanje
· Pripreme za fašnik

	ožujak
	· buđenje proljeća
· obilježavanje Svjetskoga dana voda
· mali ekolozi
· Obilježavanje Dana očeva


	travanj
	· obilježavanje Dana planete Zemlje
· Uskrs - obilježavanje
· briga za biljke i životinje u našem okolišu
· Međunarodni dan dječje knjige - obilježavanje
· Svjetski dan zdravlja - obilježavanje
· Međunarodni dan plesa - obilježavanje

	svibanj
	· šetnje i posjet obližnjoj osnovnoj školi 
· obilježavanje Majčinog dana
· Posjeta kazalištu - Zagreb
· obilježavanje Međunarodnog dana obitelji
· moja obitelj
· oproštaj od školaraca
· olimpijski festival dječjih vrtića

	lipanj
	
· ljeto – promjene u prirodi, ljetovanje, more










PLAN I PROGRAM RADA

PREDŠKOLE

ZA PEDAGOŠKU GODINU

2019/2020.
















UVOD



Po zakonskoj preporuci, svakom djetetu treba omogućiti da polazi jedan od programa predškole. Za onu djecu koja nisu obuhvaćena redovnim programom predškolskog odgoja dječji vrtić „Palčica“ će organizirati provedbu osnovnog programa predškole.





CILJ

Program predškole definira se kao specifičan oblik kraćeg programa s ciljem stvaranja najpovoljnijih uvjeta za cjelovit razvoj djeteta i njegovu pripremu za polazak u osnovnu školu.
	Pod stvaranjem najpovoljnijih uvjeta podrazumijevamo:
· Zadovoljavanje djetetovih osnovnih tjelesnih i razvojnih potreba, te poticanje svih aspekata djetetova razvoja
· Jačanje pozitivne i realne slike o sebi, omogućavanje stjecanja iskustva o međusobnim različitostima te upućivanje na osnovne moralne vrednote
· Upoznavanje s osnovnim socijalnim vještinama te stjecanje znanja i vještina potrebnih za djetetov daljnji razvoj te uspješno uključivanje u program prvog razreda

ZADAĆE

Kao i kod redovnog programa, odgojno- obrazovni rad s djecom temeljit će se na programskom usmjerenju odgoja i obrazovanja predškolske djece (Glasnik Ministarstva kulture i prosvjete, broj 7/8, 1991.), a sadržavati će elemente nacionalnog programa odgoja o obrazovanja za ljudska prava (Vlada Republike Hrvatske - knjižica dokumenti; knj. 3-1999.).
Temeljna zadaća je zadovoljavanje djetetovih potreba:
zadovoljavanje osnovnih tjelesnih potreba i čuvanje djetetova života i zdravlja.
zadovoljavanje potrebe za sigurnošću, nježnošću, ljubavlju.
zadovoljavanje potrebe za raznolikom stimulacijom koju omogućuje doživljajima i predmetima bogata i promjenjiva okolina.
zadovoljavanje potreba uzajamnosti komunikacije koju omogućuje osjetljivost i aktivan odnos odraslog prema djetetu.

	MJESEC
	PLANIRANO

	listopad
	· jesen u našem kraju
· obilježavanje Dana kruha, različite životno-praktične i radne aktivnosti, istraživačko-spoznajne-aktivnosti
· prometni odgoj
· to sam ja

	studeni
	· obilježavanje Mjeseca knjige - razvoj predčitalačkih vještina, posjet knjižnici
· obilježavanje Dana djetetovih prava – upoznavanje s dječjim pravima
· priprema ljudi i životinja za zimu
· predstava – Čupko

	prosinac
	· priprema i realizacija božićne priredbe (djeca, roditelji, odgojitelji)
· razvoj predčitalačkih i predmatematičkih vještina
· priroda zimi

	siječanj
	· tema: zdravlje, zdravstvo i zdravstveni djelatnici
· razvoj predčitalačkih i predmatematičkih vještina
· moje naselje, moj grad, moja domovina

	veljača
	· razvoj pozitivne slike o sebi
· pripreme za Fašnik
· razvoj predčitalačkih i predmatematičkih vještina

	ožujak
	· buđenje proljeća
· razvoj predčitalačkih i predmatematičkih vještina
· obilježavanje Svjetskoga dana voda (22.3.), eksperimenti vodom, zaštita voda, ekološki odgoj

	travanj
	· obilježavanje Dana planete Zemlje (22.4), ekološki odgoj, briga za biljke i životinje u našem okolišu
· razvoj predčitalačkih i predmatematičkih vještina
· šetnje i posjet obližnjoj osnovnoj školi

	svibanj
	· obilježavanje Majčinog dana (12.5.) i Međunarodnog dana obitelji (15.5.)
· moja obitelj
· postat ću đak prvak
· pripreme za završno druženje djece, roditelja, odgojitelja

	
	


 
Dječji vrtić Palčica obvezuje se na vođenje propisane pedagoške dokumentacije:
· plan i program predškole
· na razini odgojne skupine – orijentacijski plan i program odgojno - obrazovnog rada, tjedni plan i program, dnevnik rada
· imenik djece
· vrednovanje i izvješće na kraju programa predškole
· program stručnog usavršavanja odgojitelja
· dosje za djecu s posebnim potrebama
Prema Zakonu o predškolskom odgoju i naobrazbi ( NN 10/1997, čl. 15.) program predškole odvijat će se u dječjem vrtiću Palčica, Trg hrvatskih branitelja 9.
	Broj djece: 19
	Broj skupina: 1
	Dob djece: od navršenih 5,5 godina
	Kalendarsko određenje: od listopada tekuće godine do lipnja iduće godine
· 	Broj sati tjedno: (6 sunčanih sati dva puta tjedno) - u poslijepodnevnim satima, nakon dolaska roditelja s posla tako da odrasla osoba uvijek može dovoditi i odvoditi dijete.

Nosioci programa: Temeljem Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne Novine 133./97.) program predškole će ostvarivati odgojitelji sa VSŠ: Ksenija Murić i Iva Ivančević. Ostvarivanje i unapređivanje programa predškole svojim sudjelovanjem će podupirati stručni suradnik-pedagog Ines Tomić.
Svi djelatnici imaju obvezu stručnog usavršavanja kroz rad na stručnoj i osobnoj kompetenciji te preuzimanje odgovornosti za poboljšanje kvalitete rada.

Praćenje i vrednovanje programa:  Uz propisanu dokumentaciju, u vrtiću će se čuvati i dodatna dokumentacija, kao što su foto- i video zapisi, mape s radovima djece, suradnja s roditeljima i sl. Program će pratiti odgojitelji u suradnji s pedagogom. Praćenje će se odvijati kroz promatranje djeteta u igri, u interakcijama s odraslima i drugom djecom, anketnih listića, upitnika…
Kako bi se Program unapređivao i kako bi mu se mogla poboljšati kvaliteta, a isto tako i kvaliteta rada odgojitelja i stručnih suradnika, potrebno je Program vrednovati. Vrednovanje provode također odgojitelji u suradnji s pedagogom. Elementi na temelju kojih će se vršiti vrednovanje dobivat će se iz dnevnika rada, iz instrumenata praćenja Programa te iz procjene i samoprocjene odgojitelja i stručnog suradnika. Kod vrednovanja pozornost ćemo usmjeriti na:
-vrednovanje ostvarivanja uvjeta za provedbu razvojnih zadaća
-vrednovanje ostvarivanja razvojnih zadaća.
Na kraju svake pedagoške godine će Odgojiteljsko vijeće, uz vanjske suradnike, sudjelovati u sastavljanju izvješća o Programu. Izvješće će se slati nadležnim ustanovama.

Materijalni uvjeti: Znanstvene spoznaje govore o tome da na dijete i njegovu aktivnost djeluje cjelokupno oblikovanje prostora u kojem dijete živi i odgaja se. Iz prostora dijete crpi važne poruke o sebi i drugima, poticaje za svoje aktivnosti i djelovanje.
Djeca imaju na raspolaganju:
· stolove primjerene njihovoj visini
· ormariće i police za odlaganje različitih didaktičkih sredstava
· pregrade za odvajanje prostora (drvene i od tkanina)
· police za odlaganje igračaka
· zidne površine - panoe za izlaganje dječjih radova
· tepihe
· paravane za kazalište lutaka
· stolice prilagođene njihovom uzrastu
· svu potrebnu opremu za formiranje kutića: kutić slikovnica i predčitačkih vještina, kutić igara, likovni kutić, glazbeni kutić, kutić dramatizacije
Od didaktičke opreme, djeca imaju na raspolaganju:
· audio-vizualna sredstva: radio s kazetofonom, CD player, sredstva za likovno izražavanje: olovke, flomastere, krede u boji, papire, kolaž, škarice, glinamol, drvene bojice, plastelin, vodene boje, ljepilo…
· sredstva za govorno izražavanje: slikovnice, ploča za pisanje, krede u boji, listići, raznobojne kockice, slovarica…
· sredstva za glazbeno izražavanje: CD, kazete, zvečke, štapiće, triangl…
· sredstva za scensko izražavanje: lutke, razne dijelove odjeće, razni kostimi
· igračke i igre: lego kockice, puzzle, lopte različitih veličina, lutke, Domino, Memory, Čovječe ne ljuti se, drvene slagalice, Bingo, Lotto, Mlin, sitne čavliće za pika sliku
· (Prema predlošcima renomiranih proizvođača odgojitelji će i sami izrađivati raznovrsnu potrebnu didaktičku opremu)

Soba dnevnog boravka biti će opremljena osnovnim namještajem koji je lagan i lako pokretljiv te se na taj način lako mijenja koncepcija prostora.
Igračke i materijali raspoređeni su po interesnim centrima: centar za gradnju, likovni centar, centar za početno čitanje i pisanje, centar za imitativne igre, centar za istraživanje, centar prirode.
Osnovna sredstva su nabavljena prije početka rada. Osigurao ih je osnivač, a nadopunjavat će se tijekom godine. Isto tako glavna obnova sredstava vršit će se svake godine u kolovozu i rujnu.

Suradnja s roditeljima i vanjskim čimbenicima: Uspješnost ostvarivanja programa pretpostavlja dobru suradnju s roditeljima kako bi se što više povezalo obiteljsko i izvanobiteljsko iskustvo djeteta.
Cilj suradnje s roditeljima djece uključenih u program predškole je razvijanje međusobne potpore za dobrobit djeteta. Uže zadaće suradnje s roditeljima su upoznavanje s pojmom spremnosti za školu te upućivanje na postupke i aktivnosti kojima najefikasnije mogu svojoj djeci pomoći pri uključivanju u osnovnu školu. Predškolski odgoj ostvaruje se u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.
Suradnja s roditeljima ostvarivati će se kroz individualne razgovore (prilikom dovođenja i odvođenja djeteta, spontani ili unaprijed dogovoreni), roditeljske sastanke (predviđamo najmanje 2 a najviše 4 roditeljska sastanka), uključivanje roditelja u realizaciju programa (sudjelovanje u radu predškole, pomoć u organizaciji, prikupljanje materijala), panoe sa različitim obavijestima za roditelje te pismenim oblicima (obavijesti, ankete, leci i sl.).
Od vanjskih čimbenika je najznačajnija suradnja sa budućim učiteljem razredne nastave kojemu voditelj treba prenijeti zapažanja o svakom pojedinom djetetu i njegovim potrebama.
U planu je uspostaviti suradnju sa raspoloživim kulturnim, javnim ustanovama i tvrtkama koje na različite načine mogu pomagati u realizaciji ostvarivanja programa predškole (škola, crkva, Dom zdravlja, dječji odjel Gradske knjižnice, obližnje tvrtke i obrtničke radnje, mjesni sportski klubovi, kino i kazalište u gradu Bjelovaru).





